ร้านข้าวมันไก่ร้านเล็ก ๆ ที่อยู่หลังกาดสามแยก หรือตลาดสามแยกนั่นเอง  แต่ปริมาณคนที่มารอไม่ได้น้อยเหมือนร้านเลย  ด้วยความที่ร้านข้าวมันไก่ร้านนี้เป็นร้านเล็ก ๆ จึงมีโต๊ะให้บริการแค่ไม่กี่โต๊ะ จึงทำร้านคนที่มาซื้อข้าวมันไก่ที่นี่จะซื้อใส่ห่อกลับบ้านซะส่วนใหญ่ ส่วนคนที่มากินที่ร้านบ้างครั้งก็ต้องนั่งด้วยกันทั้งที่ไม่รู้จักกัน  แต่ก็ยอมเพราะว่าความอร่อยและราคาที่ถูกมากกกก ได้ปริมาณที่มากชนิดที่เรียกว่าไม่หวงไก่เลยทีเดียว  รวมไปถึงเจ้าของร้านเป็นคนใจดี อารมณ์ดี ทำให้การรอคอยข้าวมันไก่เป็นสิ่งที่ไม่น่าเบื่อเพราะบางครั้งก็มีคนซื้อชวนพ่อค้าคุยก็ฟังเพลิน หรือบางครั้งพ่อค้าก็ร้องเพลง ฮัมเพลงไปด้วยความอารมณ์ดี  

ด้วยความใจดีและความมีน้ำใจของเจ้าของร้านไม่ค้ากำไรเกินควร นี่เป็นสิ่งหนึ่งที่ทำให้ร้านข้าวมันไก่เล็ก ๆ อยู่ได้นานและคนเยอะตลอดเวลา